ISIGIDIMI SAMAXOSA, DECEMBER 1, 1876.

inqwelo kuba alikelitsho ukuti “mandiyipose intambo” nakwindawo entle. Kwatiwa ke kulo maze litsho ndiyipose sakufika kwindawo entle.

Sadlula e-Harrismith, saqabela intaba ze Kwantlamba saya kungena e-Natal. Kwati xa inqwelo zisemdeni we Natal kwafika ontsundu ohambisa iposi. Ndamxelala lomfo ukuba ndifun’ ukuziqeshisa komnye umntu, nalenkosi yam ndingayi shiya kwangoku ukuba ndiyazi apo ndingaya kona. Wati lo Mzulu ndingaba ndiya kuhlala apo akona elixa ndisafuna inkosi. Kwati ke kwakuhlwa ndazimela. Inkosi yam elandelayo yati mandiye kuteza. Yatsho kungeko hlati iyimitana emincinane yodwa. Azibanga ninzi inkuni endize nazo ndaza ndangxoliswa Yandikalazisa kakulu lonto. Ndingekabi nazintsuku zininzi kulenkosi kwafika obesicaka sayo ngapambili, wandixelela ukuba andiyi kuza ndaufumana umvuzo wam kuyo; ukuba yena bebeke basana naku Mantyi nayo yatembisa ukuba iya kuhlaula kanti iyatshiza. Yayinditembise ukuba iyakundinika isheleni ezintandatu ngenyanga kunye nokudla kwam (umgubo wombona). Yati intliziyo maze ndizimele. Kwati kwakuhlwa ndaya kuzikelela umgubo ndabopa. Be­nditi apo ndifike kona sendiboleka imbiza yodwa ndizenzele umqa; nditi ukuba andenjanganjalo ndite- nge izikwebu zombona omtsha kuba kwakusekwindla.

Kwati xa ndiza kuwela Utukela ndahlangana nendodana eyati mandiyincede ngokudla ilahlekene nowayo obetwele ingxowa. Sabasa umlilo ecaleni lomlambo soja umbona endandiwupete. Kungekabi kade kwafika inqwelo kanti eliqabane lam liyazana nababexeshi bazo. Ndalindela ukuba uyakundikumbula kuba ndibe ndisand’ ukumnceda. Kwati zakukulula ezinqwelo kwapekwa inkobe zombona Xa kudliwayo yanga landoda ayindazi, ndase ndincedwa bubele bomfo esibe singazani kanye naye. Kwakudliwa bahlala bade bahamba ubusuku besenzelana amabali. Ndati mna kuba ndandidiniwe ndalala kwaoko. Baman’ ukutabata amalahle bewabeka kwezingubo ndiqamele ngazo. Zade zatsha ndase ndivuswa ngumlilo. Ndakubuza ukuba ngubanina lo wenze oku, bandiwa ngentsini bonke. Kwakusa ndazishiya ezonqwelo. Ndaqubisana nendodana ebibuyela kwinkosi yayo kupele ixesha ebilicelele ukugoduka. Ndahamba naye ndaya kucela umsebenzi enkosini yake. Yandibuza igama lam nokuba ndingowasipina isizwe yandixelela ukuba ayibaqashi Abesutu. Omnye umfo wati uyakundinika isheleni ezintlanu ngenyanga andavuma ndati ndifuna isitandatu. Ndadlula apo ndaya kulala kubafo abantsundu abahambisa iposi bandenzela ububele obukulu. Bandixelela ukuze ndinduluke kwakusasa ukuze u-baas angandiboni.

Ndesuka apo kwakusasa ndaya kwindlu ebihlala abantu abasebenza indlela. Ndacela ukuba bandivumele ndote bati make ndihlaule. Ndakuyilandula imali beza kufuna ezingxoweni zam bati bakuba bengafumani nto bangayipangayo base bendihluta enye yengubo zam, bati ke mandote. Bandipa nomqa wetanga nomgubo wombona. Ndahamba yonke lomini kwaza ngokuhlwa ndaya kufika kumlambo omkulu onomtantato abati ngu Mpofana. Kwakuko indlu enkulu eyayimi kona endaya kucela kuyo indawo yokulala, abake bavume abantu bayo kuba ndandingenamali. Ndase ndilala pandle kwakufupi nendlu. Ekuseni yancamisa ingqele, kwanzima kum nokuba ndipakame. Ukusuka apo ndafika kwiqela elalisimba indlela. Ndati ndakucela umsebenzi kumongameli wandinika incwadana yokuba ndiye nayo edolopini. Lomini ndalala kumzi wefama elalikufupi no Mgeni. Kulondawo zandenzela ububele obukulu izicaka. E-Pieter Maritzburg ndaya kufika nge Sabata

omkulu ebeliwupete kulenyanga ifileyo ibikukuhamba litshisa izindlu ezingazinye libulala nabafazi. Abanye abafazi elibe libatimbile libabele abantsundu abakwicala lama Bulu—kanti abobafazi bebengabemizi yondilele.

Enye indawo ekubonakala ukungati iyakwenza isipitipiti e-Transvaal kukumiselwa ko Mongamelikuba liza kupela ixesha ayemiselwe lona u-Mr. Burger. Abanye bafuna ukuba kubuye kunyulwe kwayena, elinye iqela selifuna omnye umntu.

INTLANGANISO YABAFUNDISI E-FREE
STATE.

*{Penny Mail.)*

Intlanganiso yabafundisi bamacala ngamacala ebako kanye ngomnyaka e-Eree State, ibiko okwesitatu ngomhla 27 ka October no mini ezilandelayo. Abafundisi abebeko ibingo Rev. A. Mabille wase Morija e-Lusutu, Rev. James Scott wase Bloemfontein, Rev. Mr. Wynne wase Harrismith, Rev. Mr. Harris wase Thaba Nchu, Rev. G. A. Maeder wase Witzieshoek, Rev. C. Fraser wase Philippolis, Rev. C. Theron wase Bethlehem, Rev. G. Dadloff wase Bloemfontein no Rev. Mr. Smith wase Aliwal North. Bekuko neqela labangengabo abafundisi.

Esihlalweni kucelwe ukuba kuhlale u-Rev. James Scott, ancediswe ngu Rev. A. Mabille, aze u-Rev. Mr. Maeder abe ngumbaleli. Ekuqaleni kwentlanganiso ubeko no President Brand Umongameli we Free State. Emva komtandazo kutetwe ngokuhambiseka komsebenzi kwindawo ngendawo ezibafundisi bebekona.

U-Mr. Mabille we French Mission ute kwelabo icala e-Lusutu banezikolo ezikulu ezi 13 namapandle 60. Kulomnyaka udluleyo kwamkelelwe erementeniabantu abamakulu mane; abasengamabuzwa bamaku lu matandatu. Izikolo zokufundisa amadodana nentombi e-Morija nase Thaba Bosigo zisahambiseka kakuhle. Umsebenzi wokuhamba kwelizwi e-Lusutu uke wapazanyiswa ngaba profetikazi bobuxoki. Ukububa kuka Mr. Catchet obengumzekelo omhle kunene ngendlela, zonke kushiye isikewu esilusizi. Asafuneka kakulu amadoda okushumayela. Inani labantu e-Lusutu lifike 130,000; pakati kwabo abafundisi abakoyo balishumi elinesixenxe abamhlope, bangamashumi amatandatu abashumayeli abantsundu. Ku Besutu abase Nomansland abafundisi be French Mission bamise izikolo ezibini ezikulu ezinamapandle asixenxe nasibozo.

Kwisixoxo esilandelcyo kuvakale ukuba kulo Mandla ka Mr. Mabille yedwa kuko imizi 400, abantsundu abamncedisayo ba 22 kupela. Inani labantu abeza etyalikeni nge Sabata likolise ukuba 20,000. Zonke inkosi ngapandle kwezimbini ziwucasile umsebenzi wabafundisi, inxenye yazo iqelene nencwadi zika Bishop Colenso.

U-Rev. James Scott ubalise ngokuhamba komsebenzi wabafundisi, beremente yama Wesile kummandla wase Bloemfontein. Inani lamalungu liku 3,200 inkoliso yawo ngabantu abantsundu. Abasekulingweni 900. Abadla ngokuba setyalikeni ngomhla we Sabata 10,000. E-Cronstadt nase Colesberg kuko umsebenzi omkulu ohambisekayo pakati kwabantsundu, kodwa e-Pretoria akuko nto inkulu ihambisekayo ngenxa yezixakaniso ezikoyo. Iremente yama Wesile yauqala umsebenzi kulondawo kwange 1843 umnyaka ekwamiswa ngawo isikolo sase Thaba Nchu. Iziqamo zomsebenzi walomnyaka udluleyo azifikanga apo bekunqweneleka, nokoke kuko izizatu zokuba kubulelwe. U-Mr. Wynne unesikolo sabantsundu e-Harrismith esiquba kakuhle kanye. Ulusizi kakulu kukwanda kobunxila kulo Mahlulo.

U-Mr. Smith ute usand’ ukuwuqala umsebenzi e- Aliwal North. Iqelana asenalo nga Besutu abatandatu abavela ku Mr. Mabille. Unesikolo sangokuhlwa nesakusasa esifundiswa nguye nenkosikazi yakwake. Inani labantwana lidla ngokuba 40. Uzamela ukumisa isikolo sokufundisa imisebenzi. Usandukuqala iqelana labantwana elifundiswa ilizwi elinika amatemba amakulu.

U-Mr. Maeder ubalise ngokuqaleka komsebenzi welizwi kuma Bulu e-Witziehoek. Waqala ngamalungu 15 ayelunge nabafundisi be French Mission, ngoku anyuke anga 70. Inkoliso yabantu abammeleyo iyeza etyalikeni nge Sabata. Usand’ ukuqala izikolo ezibini ezihanjwa ngabantwana abakumashumi amane namahlanu sisinye. Iruluneli yase Free State iyancedisa ekuzixaseni. Umsebenzi uyanda. Kwabantsundu ngokukodwa uselude waya kupatelela e-Harrismith. Amafama akona akakucasile ukuhanjiswa kwelizwi pakati kwabantsundu ukuba aya boniswa kakuhle.

Kutetwe nangezinye izinto ezinje ngokufundiswa kwemisebenzi, ne mfundo nokuqutywa kwelizwi ngabantsundu, ngobunxilanokuba angatiwa nina amasiko abantsundu acasene nelizwi. Kute xa iza kucitakala intlanganiso kwenziwa isidlo.

IMBALI YENKEDAMA.
No. 4.

Kuleyo inkosi ndanduluka ebusuku. Ndaseke ndayixelela kwangapambili ukuba ndifun’ ukumka ayavuma. Ukuya kufuna kwam inkonzo ngelixesha ndandingxamele ukufumana intwana yokudla ize ke ndidlule. Ndabuyela kwase Magaliesberg ukuya kucela incwadi. Eloxa Amabulu ayesilwa na Magwabana, isizwe Sabesutu, engavumi ukuba umntu ontsundu ahambe ngapandle kwepas. Ukusuka apo ndaya kulomlambo bati yi Moyi. Kulondawo ndaqeshwa li Bulukazi elalingenasicakakazi ndaqeshelwa ukupeka neminye imisebenzi yendlu. Ngomhla wokuqala kwatiwa mandihlambe izitya. Ndati kuba ndingayiqelile lonto ndapula zazine kwangalomini. Ndabona inkosikazi yalendlu iwatata amaceba iwagcina, ndati ngentliziyo fanukuba iwagcinela ukuze ibonise wona ematyaleni mhlaumbi ingandiniki yonke imali yam. Ndasendibaleka ndiya kuziqeshisa kumqubi wenqwelo owatembisa ukundinika isheleni zontlanu ngenyanga, nokoke akaze wayirola nokukanye kanti ndade ndanyanga ntatu kuye. Walaisha izikumba ezisa e-Durban e-Natal, kwatiwa mandikokele, umsebenzi ke lowo ebendingazanga ndiwenze ngapambili. Yamane ukuxinga futi inqwelo xa ndiyikokeleyo. Benditi xa kufikwe kwindawo enegumbi indlela ndihambe mna njengokungati akuko sipani emva kwam, izeke inqwelo ixinge. Noko umbexeshi ibili Lawu, ibiti yakuxinga inqwelo ize kunceda nenkosi yam. Ngenye imini yati endaweni y okubeta inkabi yezakubeta mna ngesiwepu nesabokwe. Yakupuma kulondawo inqwelo ndaya kutabata impahla zam ndifuna ukumka. Lakundibona Ilawu lakwaza enkosini lati “Baas! baas! u-Jonas uyemka” Ite inkosi “upi?” Babizwa bonke ababexeshi benqwelo—kuba zaziliqela—ndabanjwa ngemilenze nezandla nentamo, ndanekwa emhlabeni. Yandibeta inkosi yam ngesiwepu isipindile, kuba yai yisikulule entongeni. Ekuqaleni yake yalibala inani lemivumbo yabuya yadinwa. Ibiti yakuba nepika ike ipefumle ize ibuye iqale kwakona. Kwada kwatiwa “Hambuye kubamba intambo sifede ndini somxosa!’ Ndabuza ukuba ndingake nditete izwana na, kwatiwa woyiteta lonto kwakukululwa. Sakufika kwindawo yokukululwa kwenkabi ndati ndiyakalaza ngalento yokubetwa ndakuposisa emsebenzini ebendingazanga ndawenza ngapambili, nakukundipata kweli Lawu liquba

3